Porth-gain

Pentref a phorthladd bychan yng nghymuned Llanrhian, Sir Benfro, Cymru, yw Porth-gain neu Porthgain. Saif yng ngogledd y sir, i'r gorllewin-ddwyrain o ddinas Tyddewi ac i'r gogledd o briffordd yr A487 i Abergwaun.

Ar un adeg roedd Porth-gain yn borthladd bychan o gryn bwysigrwydd. Gellir gweld yr adeiladau oedd yn cael eu defnyddio i gadw gwenithfaen wedi ei falu yn barod i'w allforio. Ar un adeg roedd y diwydiant llechi yn bwysig yn yr ardal, gyda chwareli yn Abereiddi, Porth-gain a Thrwyn Llwyd, ac allforid y llechi o Borth-gain. Roedd y porthladd yn medru derbyn ugain o longau y dydd, ond caeodd yn 1931.

Erbyn hyn mae'n ganolfan boblogaidd i dwristiaid, a defnyddir yr harbwr yn bennaf ar gyfer cychod pleser, er bod nifer o bysgotwyr yn parhau i'w defnyddio hefyd. Aiff Llwybr Arfordir Sir Benfro heibio'r pentref. Ar bobtu'r porthladd gwelir dwy odyn galch ar ffurf tŵr gwyn.

250px|bawd|dim|Harbwr Porth-gain

Categori:Llanrhian
Categori:Parc Cenedlaethol Arfordir Penfro
Categori:Pentrefi Sir Benfro